CELEX: C2007/297/02
Language: mt
Date: 2007-12-08 00:00:00
Title: Kawża C-409/04: Sentenza tal-Qorti tal-Ġustizzja (It-Tielet Awla) tas- 27 ta' Settembru 2007 (Talba għal deċiżjoni preliminari mill-High Court of Justice (England & Wales), Queen's Bench Division (Administrative Court) — Ir-Renju Unit) — Teleos plc, Unique Distribution Ltd, Synectiv Ltd, New Communications Ltd, Quest Trading Company Ltd, Phones International Ltd, AGM Associates Ltd, DVD Components Ltd, Fonecomp Ltd, Bulk GSM Ltd, Libratech Ltd, Rapid Marketing Services Ltd, Earthshine Ltd, Stardex (UK) Ltd vs Commissioners of Customs & Excise (Is-Sitt Direttiva dwar il-VAT — L-ewwel subparagrafu ta' l-Artikolu 28a(3) u l-ewwel subparagrafu ta' l-Artikolu 28ċA(a) — Akkwist intra Komunitarju — Provvista intra Komunitarja — Eżenzjoni — Merkanzija mibgħuta jew ittrasportata lejn Stat Membru ieħor — Prova meħtieġa — Miżuri nazzjonali sabiex tiġi miġġielda l-frodi)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/2
            
         Sentenza tal-Qorti tal-Ġustizzja (It-Tielet Awla) tas-27 ta' Settembru 2007 (Talba għal deċiżjoni preliminari mill-High Court of Justice (England & Wales), Queen's Bench Division (Administrative Court) — Ir-Renju Unit) — Teleos plc, Unique Distribution Ltd, Synectiv Ltd, New Communications Ltd, Quest Trading Company Ltd, Phones International Ltd, AGM Associates Ltd, DVD Components Ltd, Fonecomp Ltd, Bulk GSM Ltd, Libratech Ltd, Rapid Marketing Services Ltd, Earthshine Ltd, Stardex (UK) Ltd vs Commissioners of Customs & Excise
   (Kawża C-409/04) (1)
   
   (Is-Sitt Direttiva dwar il-VAT - L-ewwel subparagrafu ta' l-Artikolu 28a(3) u l-ewwel subparagrafu ta' l-Artikolu 28ċA(a) - Akkwist intra Komunitarju - Provvista intra Komunitarja - Eżenzjoni - Merkanzija mibgħuta jew ittrasportata lejn Stat Membru ieħor - Prova meħtieġa - Miżuri nazzjonali sabiex tiġi miġġielda l-frodi)
   (2007/C 297/02)
   Lingwa tal-kawża: l-Ingliż
   Qorti tar-rinviju
   High Court of Justice (England & Wales), Queen's Bench Division (Administrative Court)
   Partijiet fil-kawża prinċipali
   
      Rikorrenti: Teleos plc, Unique Distribution Ltd, Synectiv Ltd, New Communications Ltd, Quest Trading Company Ltd, Phones International Ltd, AGM Associates Ltd, DVD Components Ltd, Fonecomp Ltd, Bulk GSM Ltd, Libratech Ltd, Rapid Marketing Services Ltd, Earthshine Ltd, Stardex (UK) Ltd
   
      Konvenuta: Commissioners of Customs & Excise
   Suġġett
   Talba għal deċiżjoni preliminari — High Court of Justice (England & Wales), Queen's Bench Division (Administrative Court) — Interpretazzjoni ta' l-Artikolu 28a(3) u ta' l-Artikolu 28ċA(a), tad-Direttiva 77/388/KEE: is-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Kuntratt bejn bejjiegħ u akkwirent ta' merkanzija li fih klawżola li tistabbilixxi li l-akkwirent għandu jkun responsabbli għat-trasport tal-merkanzija wara li tittieħed minn maħżen li jinsab fit-territorju ta' l-Istat Membru tal-provvista, lejn Stat Membru ieħor
   Dispożittiv
   
               1)
            
            
               Fid-dawl tat-terminu “mibgħuta” li jinsab fl-ewwel subparagrafu ta' l-Artikolu 28a(3) u fl-ewwel subparagrafu ta' l-Artikolu 28ċA(a) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata permezz tad-Direttiva tal-Kunsill 2000/65/KE, tas-17 ta' Ottubru 2000, dawn iż-żewġ dispożizzjonijiet għandhom jiġu interpretati fis-sens li l-akkwist intra Komunitarju ta' merkanzija jseħħ u l-eżenzjoni tal-provvista intra Komunitarja tkun applikabbli biss meta d-dritt li wieħed jiddisponi mill-merkanzija bħala sid ikun għadda għal fuq ix-xerrej u l-fornitur jistabbilixxi li din il-merkanzija nbagħtet jew giet ittrasportata fi Stat Membru ieħor u, wara dan id-dispaċċ jew dan it-trasport, hija tkun telqet fiżikament mit-territorju ta' l-Istat Membru tal-kunsinna.
            
         
               2)
            
            
               L-ewwel subparagrafu ta' l-Artikolu 28ċA(a) tas-Sitt Direttiva 77/388, kif emendata permezz tad-Direttiva tal-Kunsill 2000/65/KE, għandu jiġi interpretat fis-sens li jipprekludi lill-awtoritajiet kompetenti ta' l-Istat Membru tal-kunsinna milli jobbligaw lil fornitur, li jkun aġixxa in bona fide u ppreżenta provi li prima facie jiġġustifikaw id-dritt tiegħu għall-eżenzjoni ta' provvista intra Komunitarja ta' merkanzija, li sussegwentement iħallas il-VAT fuq din il-merkanzija, meta tali provi jirriżultaw li huma foloz, iżda mingħajr ma jkun ġie stabbilit li l-imsemmi fornitur ikun ipparteċipa fil-frodi fiskali, sakemm dan ta' l-aħħar ikun ħa l-miżuri raġonevoli kollha li seta' jieħu biex jassigura li l-provvista intra Komunitarja li huwa jwettaq ma twasslux biex jipparteċipa f'tali frodi.
            
         
               3)
            
            
               Il-fatt li l-akkwirent ippreżenta dikjarazzjoni relattiva għall-akkwist intra-Komunitarju, bħal dik in kwistjoni fil-kawża prinċipali, lill-awtoritajiet fiskali ta' l-Istat Membru ta' destinazzjoni, jista' jikkostitwixxi prova addizzjonali intiza sabiex tistabbilixxi li l-merkanzija effettivament telqet mit-territorju ta' l-Istat Membru tal-kunsinna, iżda ma jikkostitwixxix prova deċiżiva għall-finijiet ta' l-eżenzjoni mill-VAT ta' provvista intra Komunitarja.
            
         
      (1)  ĠU C 300, 4.12.2004.